ฝุ่นพิษส่งผล หนุ่มสอนเทควันโด เดินเล่นเพลินจิต เกือบตาย หามส่ง ICU
ฝุ่นพิษ เริ่มส่งผล คนเริ่มเจ็บป่วย หนุ่มครูสอนเทควันโด เกือบตายเพราะ ฝุ่น ไปเดินเล่นแถวเพลินจิต แค่ 30 นาที กลับมา ตาแดง คอแห้ง แสบตา ซื้อยาแก้แพ้มากิน ตกดึกเป็นเรื่อง หายใจไม่ออก แน่นหน้าอก หามเข้า ICU กลับมากินยา 13 เม็ด ,วันที่ 1 ก.พ.62 เรื่องราวหนุ่มเปิดสอนเทควันโด ไปกรุงเทพฯเดิน แถวชิดลม เพลินจิต แพ้ฝุ่นกลับมาบ้านเฉียดตาย ญาติหามส่ง รพ.นอนห้อง ICU 5 วัน รายนี้ ได้รับการเปิดเผย จากนายสมพล พนารัตนะโสภณ อายุ 28 ปี บ้านอยู่ ต.ท้ายหาด อ.เมือง จ.สมุทรสงคราม ปัจจุบันพักอยู่อาคารพาณิชย์ ถนนเอกชัย เขตเทศบาลเมืองสมุทรสงคราม โดยเปิดสอนเทควันโดให้กับเยาวชนที่สนใจ ในวิชาป้องกันตัว ,นายสมพล เปิดเผยว่า เมื่อวันที่ 20 ม.ค.ที่ผ่านมา ตนไปทำธุระที่ แถวชิดลม เพลินจิต กทม.เดินอยู่นอกอาคารประมาณ 30 นาที พอนั่งรถกลับบ้านรู้สึกคอแห้ง แสบตา ถึงบ้านก็ไปซื้อยาแก้แพ้มากิน ซึ่งปกติตัวเองป่วยเป็นโรคภูมิแพ้ และหืดหอบ รักษาตัวอยู่ ตกกลางคืนเข้านอนรู้สึกหายใจไม่ออก แน่นหน้าอก จึงใช้ยาเป่าขยายหลอดลมรู้สึกดีขึ้น,ตอนเช้า ญาติๆ ช่วยกันหามส่ง รพ.สมเด็จพระพุทธเลิศหล้า ในสภาพที่นายสมพล ไม่รู้สึกตัว ดวงตาบวม แดงก่ำ แพทย์ตรวจอาการให้รักษาตัวอยู่ในห้อง ICU ต้องใช้เครื่องช่วยหายใจ และให้อาหารทางสายยาง นอนอยู่ 2 วัน ย้ายไปอยู่ รพ.มหาชัย 3 จ.สมุทรสาคร รพ.เอกชน ย้ายตามไปสิทธิบัตรประกันสังคมรักษาตัวที่นั่นนอนห้อง ICU อีก 3 วัน ก็ขอมารักษาตัวที่บ้าน ปัจจุบันต้องกินยารวมแล้ว 13 เม็ด หลังอาหารทุก 3 มื้อ อาการเริ่มดีขึ้น แพทย์สั่งออกนอกบ้านให้สวมหน้ากากอนามัยตลอดเวลา แล้วนัดมาดูอาการอีกครั้ง
ฝุ่นพิษเริ่มส่งผล คนเริ่มเจ็บป่วย หนุ่มสอนเทควันโด เกือบตายเพราะฝุ่นไปเดินเล่นแถวเพลินจิต แค่ 30 นาที กลับมาตาแดง คอแห้ง แสบตาซื้อยาแก้แพ้มากิน ตกดึกเป็นเรื่องหายใจไม่ออก แน่นหน้าอก
ฝุ่นละอองPM2.5,ฝุ่นพิษ,ฝุ่นละออง,มลพิษ,นุ่มสอนเทควันโดเกือบตาย,ข่าวทั่วไป